13. ΒΑΣΙΛΙΚΟΝ ΔΙΑΤΑΓΜΑ της 30/30 Ιουν. 1952 (ΦΕΚ Α΄ 174) Περί καθιερώσεως εξαιρέσεων εν τω καθορισμώ ενιαίων οργανικώς κατά βαθμούς και κατηγορίας θέσεων προσωπικού αρμοδιότητος του Υπουργείου Εθνικής Παιδείας και Θρησκευμάτων (Διεύθυνσις Καλών Τεχνών). Έχοντες υπ’ όψιν: 1)τας διατάξεις της παρ. 3 του άρθρ. 40 του Νόμ. 1811/1951 «περί Κώδικος καταστάσεως των Δημοσίων διοικητικών υπαλλήλων», 2)την υπ’ αριθ. 294 και 295/52 σύμφωνον γνώμην του Α.Σ.Δ.Υ., 3)την γνώμην του Συμβουλίου της Επικρατείας, διατυπωθείσαν εις την υπ’ αριθ. 453 ε.ε. πράξιν αυτού, προτάσει των Ημετέρων επί της Εθνικής Παιδείας και των Θρησκευμάτων και του Συντονισμού Υπουργών, απεφασίσαμεν και διατάσσομεν: Άρθρον μόνον.-Κατ’ εξαίρεσιν των διατάξεων της παρ. 3 του άρθρ. 40 του Νόμ. 1811/1951 «περί Κώδικος καταστάσεως των Δημοσίων διοικητικών υπαλλήλων», αι ακόλουθοι θέσεις του προσωπικού αρμοδιότητος του Υπουργείου Εθνικής Παιδείας και Θρησκευμάτων, δύνανται να είναι ενιαίαι οργανικώς εις τους δι’ εκάστην οριζομένους κατωτέρω βαθμούς. 31.Ν.γ.13 Κρατική Ορχήστρα Αθηνών-Ορχήστρα των Χρωμάτων-ΚΟΕΜ Κρατική Ορχήστρα Αθηνών Αι δια των διατάξεων του άρθρ. 1 του Ν.Δ. 2010/1942, ως τούτο ετροποποιήθη και συνεπληρώθη δια των διατάξεων των παρ. 3, 4 και 5 του άρθρ. 1 του Νόμ. 176/1943 ιδρυθείσαι και διατηρηθείσαι δια της υπ’ αριθ. 355/1945 πράξεως του Υπουργικού Συμβουλίου θέσεις, δύνανται να είναι ενιαίαι δια τους κάτωθι βαθμούς: α)Του Εφόρου της Βιβλιοθήκης εις τον βαθμόν 6ον, 5ον και 4ον της Α΄ Κατηγορίας. β)Του Διευθυντού της Γραμματείας δια τους 5ον, 4ον και 3ον της Α΄ Κατηγορίας. γ)Του Προϊσταμένου του Γραφείου των Οικονομικών Υπηρεσιών εις τους βαθμούς 8ον, 7ον, 6ον, 5ον και 4ον της Α΄ Κατηγορίας. δ)Του Λογιστού δια τους βαθμούς 10ον, 9ον, 8ον, 7ον και 6ον βαθμούς της Β΄ Κατηγορίας, και ε)Του Ταμίου και του Επιμελητού της Ορχήστρας εις τους 10ον, 9ον, 8ον, 7ον, και 6ον βαθμούς της Β΄ Κατηγορίας. 